Η κύρια διαφορά μεταξύ ενός παρκοκρέβατου και μιας κούνιας είναι η χρήση για την οποία προορίζονται. Η κούνια είναι ένα βρεφικό κρεβατάκι ειδικά σχεδιασμένο για να κοιμάται το μωράκι σας, διαθέτοντας στιβαρό πλαίσιο και ρυθμιζόμενα πλαϊνά κάγκελα για να είναι το μωράκι σας προστατευμένο ενώ κοιμάται. Οι βρεφικές κούνιες διαθέτουν σταθερά πόδια ή και ροδάκια, για εύκολη μετακίνηση μέσα στο δωμάτιο ενώ ορισμένες βρεφικές κούνιες διαθέτουν και βάση στρώματος με ρυθμιζόμενα επίπεδα ώστε να μπορείτε εύκολα να προσαρμόσετε το ύψος του στρώματος στο ίδιο με το δικό σας κρεβάτι. Το παρκοκρέβατο από την άλλη, είναι συνήθως μεγαλύτερο σε μέγεθος και μπορεί να χρησιμοποιηθεί ως ο πρώτος χώρος παιχνιδιού του μωρού σας. Είναι αρκετά ευρύχωρο και άνετο για να παίξει το μωράκι σας με ασφάλεια αλλά και να χαλαρώσει. Οι πλευρές του περιμετρικά έχουν δίχτυ για καλύτερο αερισμό και οπτική επαφή, ενώ πολλά παρκοκρέβατα διαθέτουν επιπλέον αλλαξιέρα και έχουν 2 επίπεδα ύψους για να μπορεί το μωράκι σας να κοιμάται τους πρώτους μήνες στο πάνω επίπεδο και στο κάτω για να παίζει και να είναι προστατευμένο περιμετρικά. Εκτός των παραπάνω τα παρκοκρέβατα είναι και ιδανικά για να ξεκινήσει το παιδάκι σας να σηκώνεται και να στέκεται, κρατώντας τα πλαϊνά του παρκοκρέβατου.